
Ministru kabineta sēdes protokollēmums

Rīkojuma projekts "Grozījumi Ministru kabineta 2024. gada 2. aprīļa rīkojumā Nr. 255 "Par finanšu līdzekļu apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" 20.00.00 programmas "Veselības aprūpes pasākumu īstenošana"""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma grozījumu projektu parakstīšanai.
· 3. Veselības ministrijai normatīvajos aktos noteiktā kārtībā sagatavot un iesniegt Finanšu ministrijā pieprasījumu apropriācijas pārdalei 2024. gadam Veselības ministrijai:
· 3.1. no budžeta apakšprogrammas 33.18.00 “Plānveida stacionāro veselības aprūpes pakalpojumu nodrošināšana”, samazinot  finansējumu 40 947 euro apmērā pasākumam “Intraoperatīvās monitorēšanas manipulāciju iekļaušanai no valsts budžeta apmaksājamo pakalpojumu klāstā”, uz budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”, palielinot finansējumu 40 947 euro apmērā  veselības aprūpes pakalpojuma “Rehabilitācijas darbs psihiatrijas iestādē” nepārtrauktības nodrošināšanai;
· 3.2. no budžeta apakšprogrammas 45.01.00 “Veselības aprūpes finansējuma administrēšana un ekonomiskā novērtēšana”, samazinot finansējumu 254 588 euro apmērā šādiem pasākumiem – (“Veselības kvalitātes pakalpojumu uzlabošanai - eksperta pakalpojumi (ārpakalpojums)” 224 622 euro apmērā un “E-veselības kontaktpunktu datu pārrobežu nodrošināšanai no 2024.gada 1.aprīļa” 29 926 euro apmērā), uz budžeta apakšprogrammu 33.17.00 “Neatliekamās medicīniskās palīdzības nodrošināšana stacionārās ārstniecības iestādēs”, palielinot  finansējumu 254 588 euro apmērā  veselības aprūpes pakalpojuma “Rehabilitācijas darbs psihiatrijas iestādē” nepārtrauktības nodrošināšanai;
· 3.3. budžeta apakšprogrammas 39.04.00 “Neatliekamā medicīniskā palīdzība” ietvaros samazināt finansējumu 19 602 euro apmērā body kameru iegādei un palielināt finansējumu 19 602 euro apmērā medikamentu, medicīnas vienreizējo materiālu iegādei NMPD brigādēm;
· 3.4. budžeta apakšprogrammas 33.18.00 “Plānveida stacionāro veselības aprūpes pakalpojumu nodrošināšana” ietvaros samazināt finansējumu 406 452 euro apmērā pasākumam  “Intraoperatīvās monitorēšanas manipulāciju iekļaušanai no valsts budžeta apmaksājamo pakalpojumu klāstā” un palielināt finansējumu 406 452 euro apmērā šādu veselības aprūpes pakalpojumu – ( “Transplantācija” 220 804 euro apmērā, “Paliatīvā aprūpe” 185 111 euro apmērā un "Hibridizācija” 537 euro apmērā) nepārtrauktības nodrošināšanai;
· 4. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā protokollēmuma 3. punktā minēto apropriācijas pārdali un mērķa paplašināšanu, un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

